Ուստի մինչ Արցախը նաև դե յուրե Հայաստանի Հանրապետության մաս դարձնելը չի կարելի անգամ քննարկել Մաքսային Միությանը և Եվրասիական Տնտեսական Միությանը կամ Եվրոպական Միությանը կամ որևէ այլ վերպետական կազմակերպությանը միանալու, ինչպես նաև նրանց նկատմամբ թեկուզ ասոցատիվ ձևաչափով պարտավորություններ ստանձնելու հարցերը, քանի որ մինչ Արցախը դե յուրե Հայաստանի Հանրապետության մաս դարձնելը այդ կազմավորումները և նրանց անդամ պետությունները չեն ընդունելու և չեն էլ կարող ընդունել Հայաստանի Հանրապետությանը Արցախով հանդերձ: Իսկ դա նշանակում է, որ նման դեպքերում տվյալ կազմավորումների իրավական հիմքերի ու կարգավորումների ուժով ոչ միայն գրեթե փակվում են հետագայում Արցախը դե յուրե Հայաստանի Հանրապետության մաս դարձնելու հնարավորությունները, այլև լրացուցիչ, մինչ այդ գոյություն չունեցած էական խոչընդոտներ են ստեղծվում նաև դե ֆակտո և ըստ էության Արցախը Հայաստանի Հանրապետության մաս դարձնող հանգամանքների ու գործոնների իրականացման համար: